《饮仙人崖望江流》
清代·王浩

叶叶流云堕鬓生，天低大野暮江平。花袍白马少年意，古屋荒冈秋日晴。

下岭寒深依酒力，万杉风急失溪声。烟鬟回首成追忆，独有岩花空自莹。

作者简介：王浩（1894--1923），字然甫，一字瘦湘，江西南昌人。诸体俱工，宗奉宋贤，以七律见长。陈散原评谓：“吐弃凡近，多骨重神寒之作，力追山谷，笔端可畏，然间有摹拟太似处。”有家藏钞本《思斋集》。